Фарміраванне лексіка-граматычных сродкаў мовы і развіццё звязнага маўлення

***СТУДЗЕНЬ***

**Тэма: СВОЙСКІЯ (ДЗІКІЯ) ЖЫВЁЛЫ І ІХ ДЗІЦЯНЯТЫ**

**СВОЙСКІЯ ПТУШКІ І ІХ ПТУШАНЯТЫ**

**ЖЫВЁЛЫ ПОЎНАЧЫ І ПАЎДНЁВЫХ КРАІН**

**Веды:**

* аб асаблівасцях знешняга выгляду свойскіх (дзікіх) жывёл, птушак, іх дзіцянят(старшая група) ;
* аб будове іх цела;
* аб асобных прыкметах жывёл *(у вожыка- іголкі)* (старшая група)
* аб асаблівасцях руху і харчавання;
* аб жыллі, месцы пражывання жывёл, птушак, аб іх прыстасаванні да ўмоў жыцця (старшая група);
* аб гуках, якія выдаюць жывёлы, птушкі;
* аб(пра) дзіцянятах жывёл, птушанят птушак;
* пра прафесіі дарослых, якія даглядаюць жывёл (старшая група)
* аб мерах бяспекі ў час зносін са свойскімі (дзікімі) жывёламі, птушкамі

**Уменні:**

* паказваць і называць свойскіх (дзікіх) жывёл, птушак і іх дзіцянят (старшая група);
* паказваць і называць часткі цела жывёлы, птушкі;
* выдзяляць асобныя адметныя прыкметы жывёл *(у каня- грыва, у маржа - клыкі);*
* называць і імітаваць спосаб руху жывёл, птушак;
* называць жыллё жывёл і птушак *(хлеў, нара, курнік, дупло)*  або месца іх пражывання;
* умець пераймаць голас жывёл, змяняя яго вышыню (гучна - ціха);
* называць і паказваць дзіцянят жывёл, птушанят птушак;
* клапаціцца пра жывёл, пасля гульняў з імі мыць рукі ;
* называць прафесіі людзей, якія даглядаюць жывёл (старшая група).

***Слоўнік:***

**назоўнікі**: жывёлы, кот, кацяня, сабака, шчаня, карова, цяля, кабыла, жарабя, свіня, парася; заяц, зайчаня, ліса, лісяня, вавёрка, вавёрчаня, воўк, ваўчаня, мядзведзь, мядзведзяня; курыца, певень, кураня, качка, качар, качаня, гусь, гусяня; галава, шыя, тулава, лапы, ногі, бярлог, дом, хлеў, дупло, корм, іголкі, поўсць, хвост, рогі, крылы, лапкі, птушка, птушаня, курнік, (сярэдняя група); даярка, свінарка, пастух (старшая група).

**дзеясловы**: мяўкаць, гаўкаць, рыкаць, іржаць, рохкаць,хадзіць, бегчы, скакаць, шчыпаць, піць, лакаць, есці, кусаць, вазіць, даваць, даглядаць, вартаваць, прыносіць карысць, выць, спаць, нарыхтоўваць, нападаць, збіраць, сушыць, хавацца, даганяць, шукаць, кукарэкаць, крычаць, спяваць, шыпець, гагатаць, кракаць, плаваць, бегаць, будзіць, несці (яйкі), вадзіць (птушанят) (сярэдняя група); даіць, пасвіць (старшая група).

**прыметнікі**: свойскі, мяккі, пушысты, цёплы, ласкавы, дужы, хуткі, дзікі, драпежны, слабы, хітры, лоўкі, буры, касалапы, палахлівы, страшны, злы, галодны, рыжы, шэры, белы, кароткі, доўгі, мокры, сухі (сярэдняя група); неразумны, разумны, вясёлы, клапатлівы, заячы, воўчы, лісіны, вавёрчын (старшая група).

**прыслоўі**: хутка, небяспечна, цяжка, лёгка, холадна, страшна, павольна (сярэдняя, старшая група).